Приликом немачке одбране Београда, 13. октобра 1944. је командант немачких снага у Београду, генерал Вилхелм Шнекенбургер, смртно рањен у борбама код Авале. Њега је фиктивно наследио генерал Фридрих Штефан, а стварно командант Армијске групе „Србија”, генерал Фибер. Генерал Фибер је 14. октобра пренео своје командно место из Београда у Сурчин, па потом у Руму. По форсирању Саве код Обреновца, јединице 12. ударног корпуса НОВЈ су предузеле надирање ка Руми, ослободивши Сурчин и околна села 22. октобра 1944.